Od Stručne skupine nadležnih tijela za biocide tražilo se mišljenje o nacrtu Delegirane uredbe Komisije na sastancima održanima u razdobljima od 15. do 17. svibnja 2013., od 10. do 12. srpnja 2013. i od 25. do 27. rujna 2013. Prije svakog od tih sastanaka objavljen je ažurirani nacrt delegiranog akta. Komisija je delegirani akt donijela 7. ožujka 2014. te je o tome obavijestila Europski parlament i Vijeće. Ni jedna institucija nije uložila prigovor na delegirani akt u roku od dva mjeseca predviđenom u članku 83. stavku 5. BPR-a. Delegirana uredba Komisije (EU) br. 492/2014 objavljena je u Službenom listu 14. svibnja 2014. i stupila je na snagu 3. lipnja 2014.

Od Stručne skupine nadležnih tijela za biocide tražilo se mišljenje o nacrtu Delegirane uredbe Komisije na sastancima održanima u razdobljima od 19. do 21. rujna 2012. i od 12. do 14. prosinca 2012. Prije svakog od tih sastanaka objavljen je ažurirani nacrt nacrta delegiranog akta. Komisija je delegirani akt donijela 25. lipnja 2013. te je o tome obavijestila Europski parlament i Vijeće. Ni jedna institucija nije uložila prigovor na delegirani akt u roku od dva mjeseca predviđenom u članku 83. stavku 5. BPR-a. Delegirana uredba Komisije (EU) br. 837/2013 objavljena je u Službenom listu 3. rujna 2013. i stupila je na snagu 23. rujna 2013.

Stručna skupina nadležnih tijela za biocide služila je kao stručna skupina u skladu s primjenjivim međuinstitucionalnim aranžmanima. U tom se okruženju o nacrtu delegiranog akta raspravljalo na sastancima održanima u razdobljima od 19. do 21. rujna 2012. i od 12. do 14. prosinca 2012. Prije svakog od tih sastanaka zatraženo je mišljenje Stručne skupine nadležnih tijela za biocide u pogledu nacrta Delegirane uredbe Komisije te je objavljen ažurirani nacrt delegiranog akta . Komisija je delegirani akt donijela 17. svibnja 2013. te je o tome obavijestila Europski parlament i Vijeće. Ni jedna institucija nije uložila prigovor na delegirani akt u roku od dva mjeseca predviđenom u članku 83. stavku 5. BPR-a. Delegirana uredba Komisije (EU) br. 736/2013 objavljena je u Službenom listu 31. srpnja 2013. i stupila je na snagu 20. kolovoza 2013.

Od Stručne skupine nadležnih tijela za biocide tražilo se mišljenje o nacrtu Delegirane uredbe Komisije na sastancima održanima u razdobljima od 25. do 27. rujna 2013., od 11. do 13. prosinca 2013., od 12. do 13. ožujka 2014. i od 14. do 15. svibnja 2014. Prije svakog od tih sastanaka objavljen je ažurirani nacrt delegiranog akta. Komisija je delegirani akt donijela 4. kolovoza 2014. te je o tome obavijestila Europski parlament i Vijeće. Ni jedna institucija nije uložila prigovor na delegirani akt u roku od dva mjeseca predviđenom u članku 83. stavku 5. BPR-a. Delegirana uredba Komisije (EU) br. 492/2014 objavljena je u Službenom listu 10. listopada 2014. i stupila je na snagu 30. listopada 2014.

3.e. Ostale delegirane ovlasti

BPR-om su predviđene dodatne delegirane ovlasti.

U pogledu delegiranja u članku 5. stavku 3. BPR-a stručnjaci trenutačno raspravljaju o nacrtu delegirane uredbe u skladu s novim međuinstitucionalnim sporazumom. Nakon tih rasprava Komisija će čim je prije moguće donijeti delegiranu uredbu kojom se dopunjava BPR i navode znanstveni kriteriji za određivanje svojstava endokrinih poremećaja.

Komisija dosad još nije izvršavala delegirane ovlasti dobivene na temelju drugih pravnih osnova. S izuzetkom članka 5. stavka 3. BPR-om se Komisiji dopušta, ali ju se ne obvezuje, da donese delegirane akte. Važno je napomenuti da se BPR primjenjuje tek od 1. rujna 2013.

Zaključak

Do dana današnjeg Komisija je delegirane ovlasti koje su joj dodijeljene BPR-om izvršila četiri puta. Stručnjaci trenutačno raspravljaju o jednom nacrtu delegiranog akta.

Komisija smatra da bi delegirane ovlasti dodijeljene na temelju članka 83. stavka 2. trebale ostati na snazi. Provedba BPR-a napreduje te se događa tehnički i znanstveni napredak. Stoga će Komisija možda morati u budućnosti donijeti daljnje delegirane akte kako bi zakonski okvir ostao ažuran.